Annelise Coberger

Annelise Coberger (født 16. september 1971 i Christchurch) er en tidligere newzealandsk alpinist.

Hun oppnådde sin største triumf under OL 1992 i Albertville, der hun tok en overraskende sølvmedalje i slalåm, bare slått av østerrikske Petra Kronberger. Hun er dermed den første sportsutøveren fra New Zealand som har tatt medalje i olympiske vinterleker.

Coberger debuterte i verdenscupen i sesongen 1991/92. I de fire slalåmrennene før OL oppnådde hun gode resultater og kjempet seg inn i verdenstoppen. I Hinterstoder vant hun sin første og eneste verdenscupseier 14. januar 1992. I rennene i Schruns, Maribor og Grindelwald oppnådde hun to tredjeplasser og en fjerdeplass.

I den påfølgende sesongen oppnådde hun ytterligere fem pallplasseringer. Deretter dalte formkurven, og hun oppnådde ikke flere pallplasseringer. Hun kjørte sitt siste verdenscuprenn i mars 1995 i Bormio.

Referanser

Eksterne lenker 
 

Newzealandske alpinister
Olympiske sølvmedaljevinnere for New Zealand
Medaljevinnere under Vinter-OL 1992
Deltakere for New Zealand under Vinter-OL 1992
Alpinister under Vinter-OL 1992
Deltakere for New Zealand under Vinter-OL 1994
Alpinister under Vinter-OL 1994
Personer fra Christchurch
Fødsler i 1971
Olympiske sølvmedaljevinnere i alpint